พอดีเริ่มออกกำลังกายมา2เดือนค่ะ ช่วงเดือนหลังมีอาการเจ็บเข่าเวลางอ มีเสียง บ้างก๊อกบ้างบางคราว แต่เวลาเหยียดขาหรืองอขา เวลาปกติที่ไม่ใช่ตอนออกกำลังกายรู้สึก กึ้กๆในเข่าทุกครั้ง จะเป็นปัญหาไหมคะ จะรู้สึกปวดและล้าเวลาเดินขึ้นบรรไดด้วยค่ะ เบื้องต้นทายาแก้ปวดกล้ามเนื้อกับแผ่นแปะมาประมาณ1อาทิตย์แล้วยังไม่ดีขึ้นค่ะ
สวัสดีค่ะ อาการเจ็บเข่าเวลางอเข่า มีเสียงก๊อกแก๊กเวลาขยับดังกล่าวมานั้น อาจจะเข้าได้มากกับภาวะข้อเข่าเสื่อม สาเหตุอื่นๆเช่น ข้อติดเชื้อ แต่มักมีปวด บวม แดง ร้อนที่ข้อชัดเจนมักเป็นเฉียบพลัน หรือเป็นข้ออักเสบจากโรคภูมิคุ้มกันทำลายตนเองมักเป็นตามข้อเล็กๆเช่นข้อนิ้วมือ หรือเป็นอาการเจ็บจากกล้ามเนื้อหรือเส้นเอ็นที่อยู่รอบๆข้ออักเสบโดยภาวะข้อเข่าเสื่อม เกิดจากความเสื่อมสภาพของกระดูกอ่อนที่ข้อเข่า สาเหตุคืออายุที่มากขึ้น รวมไปถึงสาเหตุอื่น ๆ เช่น มีน้ำหนักตัวมาก เกิดอาการบาดเจ็บ หรือกรรมพันธุ์ มักมีอาการตอนต้องใช้เข่ามาก เช่นนั่งยองๆ หรือเดินขึ้นบันไดบ่อยๆแนะนำพบแพทย์เพื่อตรวจร่างกายเพิ่มเติมให้ได้การวินิจฉัยที่แน่นอน หากเป็นเรื่องของเข่าเสื่อมอาจปรับพฤติกรรมโดยลดการนั่งยองๆ การนั่งกับพื้น การขึ้นลงบันไดบ่อยๆ ลดน้ำหนัก ออกกำลังกายเช่นว่ายน้ำหรือเดินเหยาะๆได้ หากปวดมากสามารถรับประทานยาแก้ปวดหรือยาแก้อักเสบที่ไม่ใช่สเตียรอยด์เพื่อบรรเทาอาการก่อนได้เบื้องต้นค่ะ